
ΑΠΟΣΠΑΣΜΑ                        
Από το πρακτικό της με αριθ. 5ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 62/2024
Στην Λευκάδα σήμερα  στις 28 του μηνός Φεβρουαρίου  του έτους  2024,  ημέρα  Τετάρτη  και  ώρα  09:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 4061/23.2.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, από τον Προεδρεύοντα, κ. Βεργίνη Σπυρίδωνα, Αντιπρόεδρο της Δ.Ε. δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Προτάχθηκαν ομόφωνα τα θέματα 9 και 10 της Ημερήσιας Διάταξης και συζητήθηκαν πριν το 1ο θέμα της Η.Δ.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Δρακονταειδή Κωνσταντίνο, προσήλθε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ. και αποχώρησε πριν την συζήτηση του 12ου θέματος της Η.Δ.

Η κα Σεβαστή Κωνσταντινίδη, αποχώρησε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, προσήλθε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ.

ΘΕΜΑ 5ο: Απόφαση Δ.Ε. για περαιτέρω δικαστικές ενέργειες αναφορικά με την απόδοση δημοτικών εκτάσεων στη θέση «Πόρτο Κατσίκι». 

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:
«Δυνάμει της υπ’ αριθμ. 183/2023 απόφασης της Οικονομικής Επιτροπής του Δήμου, είχε παρασχεθεί πληρεξουσιότητα στην υπηρεσία μας για άσκηση αγωγών απόδοσης μισθίου κατά των μισθωτών 1. Θεοδώρας Τσούλα του Κωνσταντίνου, 2.  Ζώη Κορφιάτη του Φώτιου και 3. Φωτάκη Γκουνέλα του Ηρακλή, αναφορικά με τα ακίνητα που αυτοί κατείχαν δυνάμει των υπ’ αριθμ. πρωτ. 17784/05.09.2016, 17718/ 06.09.2016 & 17832/06.09.2016 συμφωνητικών μίσθωσης στη θέση «Πόρτο Κατσίκι» κοινότητας Αθανίου. 

Πράγματι, οι ως άνω αγωγές ασκήθηκαν και ορίστηκε δικάσιμος γι’ αυτές η 16.02.2024, κατά την οποία και η συζήτησή τους αναβλήθηκε, κατόπιν αιτήματος των εναγομένων – μισθωτών, για τη δικάσιμο της 19ης Απριλίου 2024. 

Επειδή, κατά τη συνήθη δικονομική πορεία, η έκδοση απόφασης δεν αναμένεται προ της παρέλευσης τεσσάρων (το λιγότερο) μηνών από τη συζήτηση της υπόθεσης. 

Επειδή ο χρόνος μίσθωσης έχει λήξει ακόμα και με βάση τους ισχυρισμούς των μισθωτών που υπεστήριζαν παράταση έως και τον Σεπτέμβριο του 2023. 

Επειδή, ενόψει της θερινής περιόδου και της εποχικής χρήσης των μισθίων, ο Δήμος Λευκάδας έχει προφανές έννομο συμφέρον για την ταχεία απόδοση της κατοχής αυτών, ώστε να μπορέσει να αξιοποιήσει αυτά επωφελέστερα. 

Επειδή η εκ μέρους του μισθωτή χρήση του μισθίου ακινήτου και άρνηση απόδοσης αυτού, χωρίς ευλογοφανή αιτία, μετά τη λήξη της μισθωτικής σύμβασης θεωρείται αντιποίηση νομής (ΕιρΘεσ 40/2020, ΤΝΠ-Νόμος) . 

Επειδή μπορεί εν προκειμένω ν’ ασκηθεί αίτηση ασφαλιστικών μέτρων, αφού υφίσταται επείγουσα ανάγκη προσωρινής άσκησης του δικαιώματος νομής εκ μέρους του Δήμου. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Δ.Ε. την χορήγηση εντολής στον δικηγόρο του Δήμου Λευκάδας Δημήτριο Μασούρα, να ασκήσει αίτηση ασφαλιστικών μέτρων ενώπιον του αρμοδίου Δικαστηρίου κατά των 1. Θεοδώρας Τσούλα του Κωνσταντίνου, 2.  Ζώη Κορφιάτη του Φώτιου και 3. Φωτάκη Γκουνέλα του Ηρακλή, με σκοπό την απόδοση της χρήσης των  ακινήτων που αυτοί κατέχουν δυνάμει των υπ’ αριθμ. πρωτ. 17784/05.09.2016, 17718/ 06.09.2016 & 17832/06.09.2016 συμφωνητικών μίσθωσης στη θέση «Πόρτο Κατσίκι» κοινότητας Αθανίου και  εν γένει να εκπροσωπεί το Δήμο Λευκάδας μέχρι την τελεσιδικία της υπόθεσης.»

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Την χορήγηση εντολής στον δικηγόρο του Δήμου Λευκάδας Δημήτριο Μασούρα, να ασκήσει αίτηση ασφαλιστικών μέτρων ενώπιον του αρμοδίου Δικαστηρίου κατά των 1. Θεοδώρας Τσούλα του Κωνσταντίνου, 2.  Ζώη Κορφιάτη του Φώτιου και 3. Φωτάκη Γκουνέλα του Ηρακλή, με σκοπό την απόδοση της χρήσης των ακινήτων που αυτοί κατέχουν δυνάμει των υπ’ αριθμ. πρωτ. 17784/05.09.2016, 17718/ 06.09.2016 & 17832/06.09.2016 συμφωνητικών μίσθωσης στη θέση «Πόρτο Κατσίκι» κοινότητας Αθανίου και  εν γένει να εκπροσωπεί το Δήμο Λευκάδας μέχρι την τελεσιδικία της υπόθεσης.
Εξουσιοδοτείται ο Δήμαρχος να προβεί σε συνάντηση με τους  μισθωτές, ώστε να διερευνηθεί δυνατότητα τυχόν εκούσιας εκ μέρους τους απόδοσης των μισθίων.

Η απόφαση αυτή πήρε αύξοντα αριθμό: 62/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

